text: اپنے قیام کے بعد سے نیشنل پولیس مشن بنیادی سطح پر ہنرمندی اور قابلیت میں اضافہ کرکے پولیس فورس کو با اختیار بنانے کےلئے کام کر رہا ہے، وہ پولیس کی جوابدہی اور برتری کے ایک کلچر کو فروغ دے کر بھی پولیس فورس کو با اختیار بنانے کے لئے کام کر رہاہے۔ این پی ایم انسداد دہشت گردی اور شورش پسندی جیسے شعبوں میں انہیں تربیت دینے کے علاوہ شہری اور سماجی بے چینی میں نئے رجحانات سے آگاہ کر کے انہیں با اختیار بنانےکی سمت کام کر رہا ہے۔ قومی پولیس مشن کے مقصد کے حصول کے لئے بی پی آر اینڈ ڈی کے تحت 8 مائیکرو مشن کام کر رہے ہیں۔ بی پی آر اینڈ ڈی سالانہ قومی پولیس مشن پر کانفرنس کا اہتمام کرتا ہے۔